บึมท้าทายรัฐบาล คลำเป้ามือระเบิดป่วน
เสียงดังบึ้มสนั่นกลางกรุงระเบิดขึ้นหลายจุดทั่วพื้นที่กรุงเทพมหานครในช่วงเช้าวันที่ 2 ส.ค. บางจุดมีผู้ได้รับบาดเจ็บ และหลายจุดมีเสียงดังและระเบิดเพลิงเสียหาย สร้างความตื่นตกใจให้กับคนไทยทั้งประเทศ เป็นคำถามว่าเกิดอะไรขึ้น ประเทศไทยเพิ่งเลือกตั้งได้รัฐบาลมาบริหารประเทศ บ้านเมืองน่าจะสงบ เดินหน้าต่อไปได้,วันที่ 1 ส.ค. คนร้ายนำระเบิดมาวางด้านหน้าสำนักงานตำรวจแห่งชาติ สร้างสถานการณ์ข่มขู่ เปิดหน้าเย้ยเจ้าหน้าที่รัฐ ไม่ทันข้ามคืนชุดสืบสวน บช.น.โชว์ฝีมือจับคนร้ายได้ทันทีขณะที่หลบหนีลงพื้นที่ภาคใต้เตรียมนำตัวมาแถลงข่าว พอเช้ารุ่งขึ้นมีเหตุระเบิดขึ้นหลายจุดทั่วกรุง,เหตุแบบนี้เกิดขึ้น บ้านเมืองไทยจะเป็นอย่างไร เกิดอะไรขึ้นกับงานด้านความมั่นคง,คงไม่ใช่ระเบิดสร้างสถานการณ์ธรรมดา ทุกจุดที่ระเบิดและถูกเก็บกู้ได้ทัน เกี่ยวข้องกับภารกิจของ พล.อ.ประยุทธ์ จันทร์โอชา นายกรัฐมนตรี โดยเฉพาะที่สำนักงานตำรวจแห่งชาติ มีข่าวยืนยันว่าจะเดินทางมาเป็นประธานประชุม ก.ตร.นัดแรก หลังจากประกาศตัวมากำกับดูแลงานของตำรวจด้วยตนเอง,ระเบิดแสวงเครื่องที่ศูนย์ราชการ และหน้ากองบัญชาการกองทัพไทย ที่ตั้งสถานที่ราชการสำคัญของไทย รูปแบบระเบิดคล้ายกับเหตุระเบิดที่สถานีรถไฟฟ้าบีทีเอส ช่องนนทรี ระเบิดเพลิงที่ร้านขายจำหน่ายย่านราชเทวี เป็นเสมือนการส่งสัญญาณเตือนรัฐบาล,โดยเฉพาะเหตุระเบิดที่สถานีรถไฟฟ้าช่องนนทรี ติดอาคารมหานคร แลนด์มาร์กแห่งใหม่ของเมืองไทย จะเกี่ยวข้องกับการประชุมคณะรัฐมนตรีต่างประเทศอาเซียน ครั้งที่ 52 ที่กำลังประชุมกันอยู่หรือไม่,เป็นคำถามที่มุ่งตรงไปยังรัฐบาล ประยุทธ์ 2 ระเบิดที่เกิดขึ้นทำให้เศรษฐกิจถดถอย หุ้นลดฮวบลงกว่า 20 จุด นักลงทุนไม่กล้ามาลงทุน ไม่เกิดความเชื่อมั่น ถือเป็นข่าวทางลบที่ไม่ดีต่อประเทศแน่นอน รวมทั้งสถานการณ์ทางการเมืองที่มีข่าวออกมาว่าอาจจะมีการชุมนุมต่อต้านรัฐบาล,พล.อ.ประยุทธ์ จันทร์โอชา นายกรัฐมนตรี สั่งตรงให้ พล.ต.อ.จักรทิพย์ ชัยจินดา ผบ.ตร. เร่งสืบสวนจับกุมตัวคนร้ายมาดำเนินคดี ด้าน พล.อ.ประวิตร วงษ์สุวรรณ รองนายกรัฐมนตรี เชื่อว่าเป็นการสร้างสถานการณ์ ขอเวลาเจ้าหน้าที่ตำรวจในการทำงานคลี่คลายคดี,สำหรับเหตุระเบิดป่วนกรุง ลูกแรกเย็นวันที่ 1 ส.ค. พบคนร้ายใส่เสื้อสีเหลืองนำระเบิดปลอมมาวางหน้าป้ายสำนักงานตำรวจแห่งชาติ มีการระบุระเบิดเชิงสัญลักษณ์หมายเลข 1-8 การวางระเบิดจุดนี้เกิดขึ้นหลังมีข่าว พล.อ.ประยุทธ์ จะเดินทางมาประชุม ก.ตร.นัดแรกที่สำนักงานตำรวจแห่งชาติ หลังเกิดเหตุ พล.ต.อ.จักรทิพย์ ชัยจินดา ผบ.ตร. สั่งให้ พล.ต.ท.สุทธิพงษ์ วงษ์ปิ่น ผบช.น. นำกำลังทีมสืบสวนจับกุมคนร้ายต้องสงสัยเป็น 2 วัยรุ่นชาวมุสลิม ขณะหลบหนีไปภาคใต้ อยู่ระหว่างการสืบสวนขยายผล,ผู้ที่ก่อเหตุเป็นมุสลิมหัวรุนแรงที่ขึ้นมาจากพื้นที่ชายแดนภาคใต้ ระเบิดลูกบอลที่เก็บกู้ได้ทั้ง 2 ลูกที่หน้าสำนักงานตำรวจแห่งชาติ ซึ่งเป็นงานที่ใช้ก่อเหตุในพื้นที่จังหวัดชายแดนภาคใต้ ข้างลูกระเบิดที่เก็บกู้เขียนไว้ 5 และ 6 กำหนดเวลา 08.00 น. ก่อนระเบิดลูกอื่นๆที่วางไว้เริ่มทำงานระเบิดส่งเสียงดังสนั่นตามใบสั่ง,เวลา 08.50 น. วันที่ 2 ส.ค. เกิดเหตุระเบิดภายในซอยพระราม 9 57/1 มีเจ้าหน้าที่กรุงเทพมหานครเขตสวนหลวงทำความสะอาดกวาดเศษใบไม้ 2 คนได้รับบาดเจ็บ คล้ายระเบิดปิงปอง เวลา 08.36 น. เกิดเหตุระเบิดใต้สถานีรถไฟฟ้า ช่องนนทรี และมหานครคิง เพาเวอร์บีทีเอส 2 ครั้ง มีผู้ได้รับบาดเจ็บรถยนต์เสียหาย เวลา 09.00 น. มีเสียงระเบิด 3 ครั้ง พุ่มไม้หน้าอาคารศูนย์ราชการอาคารบี มีระเบิด 4 ลูก ระเบิดไปแล้ว 3 ลูก,เวลา 05.01 น. เหตุเพลิงไหม้ร้านจำหน่ายเสื้อผ้าและกิฟต์ช็อป 4 จุด ย่านราชเทวี เพลิงลุกไหม้เสียหาย 60 ร้านค้า ซึ่งมีคนร้ายเข้ามาวางเพลิงหลายจุดในเวลาเดียวกัน,ไม่เพียงแค่ระเบิดแสวงเครื่อง ยังมีเหตุระเบิดเพลิงในพื้นที่แหล่งชุมชน สถานที่ราชการสำคัญ ใกล้เคียงกับเหตุระเบิดและเพลิงไหม้ป่วนเมืองที่ อ.หัวหิน จ.ประจวบคีรีขันธ์ เมื่อปี 2559 แผนประทุษกรรม one day trip คนร้ายขึ้นมาวางระเบิดวางเพลิง สร้างสถานการณ์ชนิดวันเดียวจบ ก่อนกลับเข้าพื้นที่จังหวัดชายแดนภาคใต้,เหตุการณ์ป่วนเมืองครั้งนี้ คงไม่ใช่แค่การสร้างสถานการณ์ธรรมดา,น่าเชื่อว่า จะเป็นการวางแผนของฝ่ายที่ได้ประโยชน์จากการกระทำ ทั้งการวางระเบิด เหตุวางเพลิง ล้วนแต่เป็นแผนประทุษกรรมคล้ายกับการเกิดเหตุที่เกิดขึ้นปี 2559,แต่ในเหตุการณ์ครั้งนั้นยังไม่สามารถจับกุมตัวผู้บงการอยู่เบื้องหลังได้ จนถึงปัจจุบันนี้,หากพอจำได้เหตุคนร้ายวางระเบิดคล้ายกับแผนประทุษกรรมระเบิดหน้ารามคำแหง 43/1 เมื่อปี 2556 หรือไม่ คนร้ายได้เดินทางมาจาก 3 จังหวัดชายแดนภาคใต้ มาเช่าหอพักแถวรามคำแหงกว่า 1 เดือน วางแผนซื้ออุปกรณ์ชิ้นส่วนประกอบระเบิดเอง จุดที่วางมีคนประสานสั่งการอีกต่อแต่สาวไม่ถึงผู้ที่บงการ คนร้ายที่ก่อเหตุทำไปเพียงแค่ต้องการได้เป็นที่ยอมรับของสมาชิกในองค์กร,ตำรวจจับ มือระเบิด มาได้จริง แต่ไม่เปิดปากขยายถึงผู้จ้างคนบงการ,ชุดสืบสวนวิเคราะห์เหตุที่เกิดขึ้นเหตุเกิดไล่เลี่ยกันรวม 4 จุด รอบกรุงเทพฯ จุดแรกซอยพระรามเก้า 57/1 เกิดระเบิดขึ้น 1 ลูก จุดที่ 2 สถานีรถไฟฟ้าบีทีเอสช่องนนทรี เกิดระเบิดขึ้น 2 ลูก จุดที่ 3 สวนหย่อมหน้าอาคารบี ศูนย์ราชการแจ้งวัฒนะ เกิดระเบิดขึ้น 2 ลูก หน้าป้ายทางเข้ากองบัญชาการกองทัพไทย 1 ลูก กู้ได้ 1 ลูก รวมเฉพาะในศูนย์ราชการ พบระเบิดรวม 4 ลูก และจุดที่ 4 ซอยพระรามเก้า 57/1 อีก 1 ลูก,รวมทั้งเหตุเพลิงไหม้ย่านประตูน้ำเชื่อมโยงกัน มีส่วนคล้ายกับเหตุระเบิดป่วนเมืองที่ อ.หัวหิน ส่วนผู้ต้องสงสัย 2 ราย ที่คุมตัวได้หลังวางระเบิดสำนักงานตำรวจแห่งชาติ แผนประทุษกรรมคล้ายเหตุระเบิดหน้ารามคำแหง,จุดที่เกิดระเบิด เป็นส่วนราชการที่ตั้งหน่วยงานหลักด้านความมั่นคง ตำรวจ ทหาร ศาลและอัยการ เป็นหน่วยงานด้านกำลังที่น่าจะควบคุมป้องกันสถานที่ตั้งแน่นหนา ไม่น่าจะปล่อยให้เกิดเหตุง่ายๆ,พล.ต.อ.จักรทิพย์ ชัยจินดา ผบ.ตร.เรียกประชุมชุดสืบสวน บอกสั้นๆว่า เมื่อมีเหตุแล้วดำเนินการแก้ปัญหา ส่วนรายละเอียดการสืบสวนขอให้ตำรวจทำงานก่อน จะตั้งชุดเฉพาะกิจขึ้นมาทำงาน,คงเป็นโจทย์ใหญ่ของ พล.อ.ประยุทธ์ จันทร์โอชา นายกรัฐมนตรี ที่โดดมารับงานความมั่นคงด้วยตนเอง คุมทั้งทหาร ตำรวจ และดีเอสไอ ในการคลี่คลายสถานการณ์ที่เกิดขึ้น หากปล่อยเนิ่นนานล่าช้า ไม่มีผลดีต่อเศรษฐกิจของไทยแน่นอน ทั้งนักท่องเที่ยว นักลงทุน คงหายหมด,เป็นสถานการณ์ระเบิดที่เกิดขึ้นในรัฐบาล ลุงตู่ 2 ในยุคที่ไม่มี ม.44 กับการจัดการปัญหาความมั่นคง ความไม่สงบในบ้านเมือง หากไม่รีบหาคำตอบ รัฐบาลตกที่นั่งลำบาก ประชาชนมีสิทธิที่จะคิด ใครทำ ใครได้ประโยชน์จากเหตุการณ์ระเบิดป่วนกรุงครั้งนี้,หากช้ารัฐบาลถูกการเมืองโยงเป็นแพะของคดีได้.,ทีมข่าวอาชญากรรม
เป็นสถานการณ์ระเบิดที่เกิดขึ้นในรัฐบาล ลุงตู่ 2 ในยุคที่ไม่มี ม.44 กับการจัดการปัญหาความมั่นคง ความไม่สงบในบ้านเมือง หากไม่รีบหาคำตอบ
ระเบิด,วางระเบิด,ระเบิดป่วนกรุง,แกะรอยรอบสัปดาห์,ทีมข่าวอาชญากรรม,ความมั่นคง,ประยุทธ์ จันทร์โอชา,ข่าวทั่วไป